Document ID: 32014D0646

POLITINIO IR SAUGUMO KOMITETO SPRENDIMAS EUFOR RCA/5/2014
2014 m. liepos 24 d.
dėl trečiųjų valstybių įnašų į Europos Sąjungos karinę operaciją Centrinės Afrikos Respublikoje (EUFOR RCA) priėmimo
(2014/646/BUSP)
POLITINIS IR SAUGUMO KOMITETAS,
atsižvelgdamas į Europos Sąjungos sutartį, ypač į jos 38 straipsnio trečią pastraipą,
atsižvelgdamas į 2014 m. vasario 10 d. Tarybos sprendimą 2014/73/BUSP dėl Europos Sąjungos karinės operacijos Centrinės Afrikos Respublikoje (EUFOR RCA) (1), ypač į jo 8 straipsnio 2 dalį,
kadangi:
(1)
pagal Sprendimo 2014/73/BUSP 8 straipsnio 2 dalį Taryba įgaliojo Politinį ir saugumo komitetą (toliau - PSK) priimti atitinkamus sprendimus dėl trečiųjų valstybių siūlomų įnašų priėmimo;
(2)
EUFOR RCA operacijos vadui pateikus rekomendaciją dėl Serbijos įnašo ir Europos Sąjungos kariniam komitetui patarus, Serbijos įnašas turėtų būti priimtas;
(3)
pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo Nr. 22 dėl Danijos pozicijos 5 straipsnį Danija nedalyvauja rengiant ir įgyvendinant su gynyba susijusius Sąjungos sprendimus bei veiksmus,
PRIĖMĖ ŠĮ SPRENDIMĄ:
1 straipsnis
1. Serbijos įnašas į Europos Sąjungos karinę operaciją Centrinės Afrikos Respublikoje (EUFOR RCA) yra priimamas ir laikomas reikšmingu.
2. Serbija atleidžiama nuo finansinių įnašų į EUFOR RCA biudžetą.
2 straipsnis
Šis sprendimas įsigalioja jo priėmimo dieną.
Priimta Briuselyje 2014 m. liepos 24 d.

Labels: 18
15
5